Diari Oficial de la Generalitat Valenciana


Sumari del DOGV 2000, del 07-04-1993 (1993/827604)

ORDRE de 22 de març, de 1993, de la Conselleria de Cultura, Educació i Ciència, per la qual es convoquen ajudes per a les corporacions locals que participen en el desenvolupament del Programa per a l'Animació i Promoció de l'Educació Permanent d'Adults a la Comunitat Valenciana i per a les entitats col.laboradores d'aquest.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/22/(3)/dof/vci/html**

### Dades del document

Número de DOGV
:   2000

Data del DOGV
:   07-04-1993

Secció del DOGV
:   DISPOSICIONS GENERALS

Número del document
:   1993/827604


Data del document
:   22-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 22 de març de 1993, de la Conselleria de Cultura, Educació i Ciència, per la qual es convoquen ajudes per a les corporacions locals que participen en el desenvolupament del Programa per a l'Animació i Promoció de l'Educació Permanent d'Adults a la Comunitat Valenciana i per a les entitats col.laboradores d'aquest.  
L'educació de persones adultes a la Comunitat Valenciana necessita, perquè es complesquen els seus objectius, la participació activa dels agents socials, configurats, sobretot, per mitjà de les corporacions locals i les entitats que organitzen i desenvolupen ensenyaments i activitats educatives i culturals, reforçant així l'acció del Programa d'Educació de Persones Adultes de la Conselleria de Cultura, Educació i Ciència de la Generalitat Valenciana.  
A fi d'unir, coordinar i potenciar tots els recursos públics que influeixen directament o indirectament en la formació de persones joves i adultes majors de 16 anys, i per tal de proporcionar una ajuda al finançament de les activitats que en aquest sector educatiu realitzen aquestes corporacions locals i entitats, s'ha previst un sistema d'ajudes que contribuesquen a sufragar parcialment les despeses derivades de la prestació d'aquests serveis.  
Per raó de tot això, fent ús de les facultats que m'han estat conferides per l'article 35 de la Llei de Govern Valencià,  
ORDENE  
Primer  
1. Convocar ajudes econòmiques destinades al finançament parcial dels programes d'educació de persones adultes, patrocinats per les corporacions locals i per les entitats col·laboradores que desenvolupen igualment activitats d'aquesta modalitat educativa sense finalitat de lucre.  
2. Aprovar les bases per les quals es regeix aquesta convocatòria, especificades tant en l'annex I com el model d'instància per a sol·licitar la subvenció que es conté en l'annex II.  
Segon  
l'import global màxim de les ajudes que es concediran no podrà altrapassar els cent-cinquanta-vuit milions vuit-centes vuitanta mil pessetes (899.153.755 PTA), que es pagaran a càrrec de la línia pressupostària 403, del programa 422.20, secció 05, servei 09, d'ensenyaments bàsics, del pressupost de la Generalitat Valenciana per a 1993, i es referiran al finançament parcial de les despeses derivades de les accions que es duen a terme per al desenvolupament del Programa per a l'Animació i Promoció de l?Educació Permanent d'Adults durant l'any 1993.  
La quantitat que resulte adjudicada a cada corporació local o entitat col·laboradora, sumada a altres ingressos que aquesta reba pel mateix concepte, no podrà ser superior a les despeses que efectue l?entitat beneficiària.  
La quantitat que resulte adjudicada a cada participant en aquesta convocatòria no podrà depassar l'ajuda total sol·licitada per la corporació local o entitat col·laboradora.  
DISPOSICIONS FINALS  
Primera  
Es delega la Direcció General de Centres Docents per a la facultat de concedir aquestes subvencions i se l'autoritza perquè dicte les resolucions necessàries per al desenvolupament i execució d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 22 de març de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases de la convocatòria  
Primera. Corporacions locals  
a) Finalitats de la subvenció  
Per a les corporacions locals que participen en el Programa per a l'Animació i Promoció de l?Educació Permanent d'Adults, les ajudes econòmiques aniran destinades al finançament parcial de la despesa derivada del personal del centre (docent i no docent).  
b) Sol·licitants i requisits  
Podran sol·licitar aquestes ajudes les corporacions locals que siguen titulars d'un centre o desenvolupen un programa d'EPA, situat en l?àmbit de la Comunitat Valenciana, i que complesquen els requisits següents:  
1. Tenir autoritzades les activitats d'EPA amb la corresponent autorització administrativa abans de l'1 d'octubre de 1992, o bé, una vegada iniciada l'activitat sense autorització, puguen disposar d'aquesta abans del 30 d'abril de 1993. En aquest supòsit, el secretari haurà de comprometre's a aportar-la, abans de la data fixada.  
2. Participar en les activitats de coordinació dissenyades per la Conselleria de Cultura, Educació i Ciència.  
3. Tenir establerts ensenyaments reglats amb, almenys, un dels tres cicles de l?Educació Permanent d'Adults (OM 14 de febrer de 1974), amb l'autorització administrativa corresponent.  
4. No haver subscrit cap conveni de col·laboració per a funcionament amb la Generalitat Valenciana.  
5. Si s'hagués concedit alguna ajuda econòmica durant la convocatòria corresponent a l'any 1992, s'haurà d'haver justificat totalment que s'ha reintegrat o s'ha renunciat a aquesta per escrit. En cas contran, no s'hi podrà concedir una nova subvenció.  
6. Els ajuntaments, com a titulars del centre o programa municipal d'EPA, que hagen donat d'alta tot el personal (docent i no docent) en la Seguretat Social.  
7. Els ajuntaments, com a titulars del centre o programa municipal d'EPA, que hagen complert les obligacions tributàries que estableixen l?Ordre de 7 de genera de 199 1, de la Conselleria d'Economia i Hisenda (DOGV 1477, de 5 de febrer de 1991) i l'article 47.7 del Decret Legislatiu de 26 de juny de 1991 (DOGV 1588) i la resta de la normativa concordant.  
8. Per a participar com a programa municipal experimental, prèviament s'haurà d'estar seleccionat per a participar en el desenvolupament del procés d'experimentació curricular del Programa per a l'Animació i Promoció de l?Educació Permanent d'Adults, d'acord amb la Resolució de 31 de gener de 1992 o altra disposició posterior.  
c) Documentació  
A la sol·licitud (annex II) caldrà annexar la documentació següent (annex II.a), que, si no es diu cap altra cosa, s'haurà de referir al curs 1992/1993:  
1. Còpia de l'acord del ple de la corporació o de l'acord de la Comissió de Govern en la qual s'incloga la petició d'ajuda que es pretén obtenir, expressant-hi la quantitat desglossada per apartats i la finalitat, i també el compromís de la corporació local:  
- D'observar les directrius i les línies de coordinació que establesca la Conselleria de Cultura, Educació i Ciència;  
- De mantenir l'activitat durant el període per al qual se sol·licita l'ajuda;  
- De sotmetre's a les actuacions de comprovació que efectuarà aquesta conselleria i a les de control financer que corresponen a la Intervenció Delegada quant a l'ajuda concedida.  
2. Certificació acreditativa del fet que en els pressupostos de la corporació hi ha quantitats consignades per a l?Educació Permanent d'Adults, indicant-hi les partides, la denominació d'aquestes i la quantia de què consten, i el compromís de no disminuir ni anul·lar aquesta consignació.  
3. Relació de la plantilla del personal del programa que depenga de la corporació local, tant docent com no docent (annex II).  
4. Fotocòpia compulsada de la titulació del professorat.  
5. Fotocòpia compulsada dels contractes realitzats, fent-hi constar les hores de contractació setmanal.  
6. Pressupost d'ingressos i despeses, d'acord amb la instància (annex II).  
7. Informe dels ingressos i despeses per al desenvolupament de les activitats de la programació general anual previstes per al curs 1992/93 (d'acord amb en el model que figura en l'annex II).  
8. Certificat expedit per la Tresoreria Territorial de la Seguretat Social que corresponga, que acredite que el centre d'EPA està actualment al corrent en el pagament de les quotes a la Seguretat Social de tota la plantilla, i un altre del secretari de l'ajuntament en el qual s'hauran d'especificar el nom, cognoms, DNI i denominació del lloc que ocupa cadascun dels treballadors del centre.  
No obstant això, i a fi de poder complir el termini previst per a la presentació de la documentació, es podran aportar els TC1 i TC2 del personal del centre corresponents al quart trimestre de 1992. Posteriorment, i en un termini no superior a un mes, cada centre estarà obligat a facilitar l?esmentat certificat de la Seguretat Social.  
9. Documentació acreditativa d'haver complert les obligacions tributàries del centre quant al personal d'aquest. Així mateix, s'hi adjuntarà un certificat expedit pel secretari de l'ajuntament o del director de l?entitat sense finalitat lucrativa en què s'hi faran constar el nom, els cognoms, el DNI i l?import brut en pessetes declarat a la Hisenda Pública pel gener de 1993, de cadascun dels treballadors del centre (Ordre de 7 de maig de 1991, de la Conselleria d'Economia i Hisenda, publicada en el DOGV número 1477 de 05.02.91) i Decret Legislatiu de 26 de juny de 1991 pel qual s'aprova el text refós de la Llei d'Hisenda Pública.  
10. Entitat bancària i sucursal, codi d'ambdues i número del compte corrent de la corporació corresponent al Número d?Identificació Fiscal (NIF) a la qual s'hauran de transferir els fons de la subvenció.  
11. Fotocòpia compulsada de l'autorització d'aquest ensenyament o compromís d'aportar-la, si és el cas, abans del 30.04.93.  
Tots els documents que s'hi aporten hauran de ser originals o fotocòpies compulsades.  
Segona. Entitats col·laboradores sense ànim de lucre  
A) finalitats de la subvenció  
Per a les entitats sense finalitat lucrativa que col·laboren en el Programa per a l'Animació i Promoció de l?Educació Permanent d'Adults i que desenvolupen activitats en aquest sector educatiu, les ajudes econòmiques estaran destinades al finançament parcial de les despeses derivades de la contractació del professorat dedicat al programa.  
b) Sol·licitants i requisits  
Podran sol·licitar aquesta ajuda les persones físiques o jurídiques, públiques o privades sense ànim de lucre que complesquen els requisits següents:  
1. Tenir encetades activitats d'EPA amb autorització administrativa abans de l'1 d'octubre de 1992, o bé iniciada l'activitat sense autorització, poder disposar-ne abans del 30 d'abril de 1993. En aquest supòsit el director haurà de comprometre's a aportar-la, abans de la data assenyalada.  
2. Participar en les activitats de coordinació dissenyades per la Conselleria de Cultura, Educació i Ciència.  
3. Tenir establert el primer cicle dels ensenyaments d'Educació Permanent d'Adults i l?informe de la Inspecció Educativa en què es faça constar el desenvolupament regular de la labor alfabetitzadora. En cas de realitzar ensenyaments reglats en el segon i tercer cicle de l?Educació Permanent d'Adults caldrà tenir l'autorització administrativa corresponent.  
4. Disposar d'un informe de la Inspecció Educativa en què es faça constar l'adequació del programa educatiu a la tasca alfàbetitzadora que hi siga equivalent, quan aquest s'adrece a persones amb discapacitats de diversa mena.  
5. En cas d'haver-se beneficiat de cap ajuda econòmica de la convocatòria corresponent a l' any 1992, caldrà haver-la justificat, haverla cobrat o haver-hi renunciat per escrit. En cas contrari, no es podrà concedir cap nova subvenció.  
6. Ser centres col·laboradors en el desplegament de l'EPA que hagen donat d'alta tot el personal (docent i no docent en la Seguretat Social.  
7. Ser centres col·laboradors en el desplegament de l'EPA que hagen complert les obligacions tributàries, segons que preveuen l'Ordre de 7 de gener de 199 1, de la Conselleria d'Economia i Hisenda (DOGV 1477 de 5 de febrer de 1991), l'article 47, punt 7, del Decret Legislatiu, de 26 de juny de 1991 (DOGV 1588), i la resta de la normativa concordant.  
c) Documentació  
La sol·licitud de subvenció (annex II) haurà d'incloure els documents següents (annex II.b):  
1. Fotocòpia compulsada del justificant d'estar inscrita en el Registre d'Associacions, Entitats Mercantils o Cooperatives.  
2. Fotocòpia de l'import sobre activitats econòmiques de la institució que sol·licita l'ajuda o, si no n'hi ha, de la Llicència fiscal de l'any 1993, o del document acreditatiu d'estar-ne exempt emès per l'organisme competent.  
3. En els supòsits en què la configuració jurídica de l'entitat sol·licitant pressupose l'existència d'intenció de guany o es tracte d'una persona física, caldrà presentar-hi la declaració expressa i formal del fet que el servei o l'activitat per als quals se sol·licita l'ajuda no tenen aquesta finalitat. A més d'això, aquesta declaració quedarà subjecta a una possible comparació.  
4. Compromís de l'òrgan de direcció corresponent en què es preveja la petició d'ajuda que es pretén obtenir, la quantitat i la finalitat d'aquesta i l'acceptació de l'obligació de:  
- Seguir les directrius i línies de coordinació que establesca la Conselleria de Cultura, Educació i Ciència;  
- Mantenir l'activitat del centre durant el període per al qual se sol·licita l'ayuda;  
- I sotmetre's a les actuacions de comprovació, que efectue aquesta conselleria, i a les de control financer que corresponguen a la Intervenció General en relació amb el pla de treball presentat per al nou curs i la justificació econòmica de l'ajuda que es concedesca.  
5. Fotocòpia compulsada de l'autorització d'ensenyaments.  
6. Relació de la plantilla del personal dependent de l?entitat que participe en el programa d'acord amb la instància (annex II).  
7. Fotocòpia compulsada de la titulació del professorat i dels contractes establerts amb aquest per al desplegament de l'activitat.  
8. Relació de les persones matriculades en el curs 92/93, edat, número de DNI i del nivell instructiu d'aquestes.  
9. Pressupost anual (ingressos i despeses) previsible, d'acord amb la instància (annex II).  
10. Certificat expedit per la tresoreria territorial de la Seguretat Social a què corresponga el centre, en què s'acredite que l?entitat està actualment al corrent en el pagament de les quotes de la Seguretat Social de tota la plantilla dedicada a l?educació de persones adultes. A aquest certificat caldrà adjuntar-ne un altre del secretari del centre, amb el vist-i-plau del director, en el qual s'hauran d'especificar el nom, els cognoms, el DNI i la denominació del lloc que ocupa cadascun dels treballadors del centre. No obstant això, i a fi de complir-ne el termini previst, quan es presente la documentació, es podran aportar els TC1 i TC2 del personal del centre corresponents al quart trimestre de 1992. Posteriorment, i en un termini no superior a un mes, cada centre estarà obligat a facilitar l?esmentat certificat de la Seguretat Social.  
11 Documentació acreditativa d'haver complert les obligacions tributàries del centre pel que fa al personal, i el certificat expedit pel secretari de l'ajuntament o del director de l?entitat sense intenció de guany, en què es facen constar el nom, els cognoms, el DNI i l?import brut en pessetes declarat a la Hisenda Pública, el gener de 1993, de cadascun dels treballadors del centre (Ordre de 7 de maig de 1991, de la Conselleria d'Economia i Hisenda, publicada en el DOGV número 1477 de 5 de febrer de 1991, i Decret Legislatiu del 26 de juny de 1991, pel qual s'aprova el text refós de la Llei d'Hisenda Pública.  
12. Nom de l?entitat bancària i sucursal, codi d'ambdues i número de compte corrent de l?entitat, corresponent al Número d?Identificació Fiscal (NIF), a la qual s'hauran de transferir els fons de subvenció.  
13. Compromís d'aportar l'autorització, si escau, abans del 30 d'abril de 1993.  
Tots els documents hauran de ser originals o fotocòpies compulsades.  
Tercera. Formalització  
1. Les sol·licituds caldrà que siguen formalitzades pel titular del centre atenent el model que figura com a annex II en aquesta convocatòria.  
Aquesta instància, juntament amb els annexos i la resta de la documentació, haurà de ser presentada en les direccions territorials de Cultura i Educació corresponents, en els centres d'informació de l'Oficina d'informació, Iniciatives i Reclamacions de la Generalitat Valenciana o a través de qualsevol dels mitjans que estableixen les normes que regulen el Procediment Administratiu.  
2. El termini de presentació de les sol·licituds serà de quinze dies hàbils comptadors a partir de l?endemà de la publicació d'aquesta convocatòria al Diari Oficial de la Generalitat Valenciana.  
Quarta. Resolució de l'expedient  
1. Si quan es reben els documents en falta cap, la direcció territorial de Cultura i Educació corresponent els reclamarà a la corporació local o entitat sol·licitant per correu certificat o justificant de recepció, i hi donarà un termini de 10 dies perquè aporten el document o documents no inclosos en l'expedient. En cas que transcórrega el temps indicat i no s'hi presente la documentació exigida, l'expedient serà tramés, fent-hi constar aquesta incidència, a la Direcció General de Centres Docents, on serà arxivat sense més tràmit i exclòs d'aquesta convocatòria.  
- 2. Una vegada estiguen complets els expedients, la direcció territorial de Cultura i Educació trametrà a la Direcció General de Centres Docents, en els 30 dies naturals següents a la finalització de termini de sol·licitud les sol·licituds i els documents, a més de l'annex II, tot emplenat com cal.  
3. Es constitueix una comissió composta per:  
- El/la Cap del Servei de Centres privats, que hi actuarà com a presidenta;  
- Un inspector o inspectora designatlada per cadascuna de les direccions territorials de Cultura i Educació;  
- Un director/a de centre d'Educació Permanent d'adult designat/ada per cadascuna de les direccions territorials de Cultura i Educació.  
- Un/a funcionari/ària designat/ada per cada direcció territorial de Cultura i Educació, a fi de dur, dins l?àmbit territorial, el seguiment administratiu de la convocatòria objecte d'aquesta ordre;  
- Un/a funcionari/ària del Servei de Planificació i Estadística de la Direcció General de Centres Docents;  
- I el/la Cap de la Secció de Subvencions de la Direcció General de Centres Docents, que hi actuarà com a secretari/ària.  
4. Una vegada rebuda la documentació de les direccions territorials de Cultura i Educació, la comissió examinarà els expedients i efectuarà la proposta d'adjudicació de les ajudes o les denegarà, tenint en compte les bases de la convocatòria i els criteris que s'especifiquen en el punt següent. A la vista d'això, la Direcció General de Centres Docents resoldrà, per delegació del Conseller de Cultura, Educació i Ciència, les adjudicacions de subvenció.  
La resolució a què fa referència aquesta base caldrà que siga dictada en el termini màxim de 6 mesos comptadors des del dia de l?entrada en vigor d'aquesta ordre. En el supòsit que transcorregut aquest termini no s'haja dictat cap resolució, les sol·licituds presentades es consideraran desestimades.  
Aquesta resolució serà publicada en el Diari Oficial de la Generalitat Valenciana especificant-hi, entre altres aspectes, el termini de què disposarà la Direcció General de Centres Docents per a efectuar les propostes de pagament que no podrà excedir, al seu tom, els 6 mesos des que siga publicada la resolució.  
En cas que es denegue la subvenció, caldrà fer-n'hi constar les raons.  
5. Per tal de fer la proposta d'adjudicació de subvencions, la comissió tindrà en compte els següents criteris:  
- Valoració del pla de treball segons l'interès del projecte, les línies renovadores que estableix i el fet que estiga en coordinació amb els objectius del Programa per a l'Animació i Promoció d'EPA.  
- Data en la qual començaran les activitats.  
- Nombre de grups de persones ateses 10 hores setmanals com a mínim. El recompte es farà a partir de la següent distribució de l'alumnat per grup:  
AlfabetitzaciO: de 10 a 12 alumnes  
Neolectors: de 15 a 20 alumnes  
Educació de Base: de 25 a 30 alumnes  
Graduat: de 30 a 40 alumnes  
- Nombre d'habitants de la població.  
- Tipus de relació contractual amb el professorat.  
- Nombre d'hores de contracte a la setmana del professorat dependent de la corporació local o entitat.  
- Nombre de professorat contractat en relació amb la totalitat del professorat del centre.  
- Participació en el procés d'experimentació curricular d'EPA.  
- Ingressos percebuts en relació amb el projecte.  
6. A més dels criteris anteriors, és valorarà l'actuació en sectors de població amb índex ' d'analfabetisme o en àrees territorials amb escassos recursos educatius i l'atenció a grups de persones adultes amb discapacitats de diversos tipus.  
7. En qualsevol cas, podrà prendre en consideració la quantitat adjudicada l'any anterior, els ajustaments que produesca la dotació financera i les modificacions puntuals que la comissió valore o pondere.  
Cinquena. Justificació  
Per a la percepció de la subvenció, el beneficiari haurà de justificar-ne la inversió davant la Direcció General de Centres Docents per una quantitat igual o superior a l'ajuda concedida, en el termini que es fixe en la resolució d'aquesta convocatòria.  
En la documentació que haurà de trametre el centre i que té com a objectiu justificar la subvenció, s'haurà d'incloure-hi inexcusablement aquella que faça referència al compliment de les obligacions tributàries i davant la Seguretat Social, en especial, pel que fa a allò que afecta els treballadors del centre (nòmines o full de salari TC1 i TC2, etc.).  
Tots els documents que s'aporten per a justificar la subvenció hauran de ser originals o fotocòpies compulsades. Així mateix, i Atès que es persegueix un finançament parcial, només seran vàlids els datats entre el dia 1 de gener i el 31 de maig de 1993. La Direcció General de Centres Docents serà la que assenyalarà en la resolució les quantitats designades o denegades als participants en aquesta ordre i el termini per a la presentació de la documentació justificativa de la subvenció.  
Sisena. Revocació o disminució de la subvenció  
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar Lloc a la modificació de la resolució de la concessió.  
En cap cas, l'import de les subvencions podrà superar, aïlladament o en concurrència amb subvencions o ajudes d'altres administracions públiques, altres ens públics o privats, el cas de l'activitat que desplegarà el beneficiari.  
2. Caldrà reintegrar les quantitats percebudes i exigir l'interès de demora, a partir del moment del pagament de la subvenció, en els següents casos:  
2. 1. Incompliment de l?obligació de justificació.  
2.2. Obtenció de la subvenció sense complir les condicions requerides per a això.  
2.3. Incompliment de la finalitat per a la qual va ser concedida la subvenció.  
2.4. Incompliment de les condicions imposades als beneficiaris amb motiu de la concessió de la subvenció.  
3. S'haurà de reintegrar la quantitat transferida o reduir parcialment la subvenció aprovada, en els casos següents:  
3. 1. Quan la documentació aportada reflectesca un total en pessetes inferior a la subvenció aprovada.  
3.2. Quan els documents aportats no complesquen els requisits legals perquè siguen expedits.  
3.3. Quan els documents es referesquen a un col·lectiu o plantilla major que la que li correspon únicament al centre i no vagen acompanyats d'un certificat del secretari de l'Ajuntament o del director del centre, en què s'especifique, a més del total en pessetes a què fa referència l'esmentat document, la part que s'atribueix exclusivament al centre educatiu.  
4. Així mateix, en el supòsit previst en el paràgraf segon del punt 1 d'aquesta base, caldrà reintegrar la quantitat que resulte sobrera sobre el cost de l'activitat desplegada.  
Setena. Altres possibles subvencions  
El beneficiari haurà de comunicar a la Conselleria de Cultura, Educació i Ciència (Direcció General de Centres Docents) l?obtenció de subvencions o ajudes destinades a aquesta mateixa finalitat procedents de qualsevol administració o ens públic.  
Veure annex


Còpia Permalink ELI